Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: az 55/2004. (III. 31.) Korm. rendelethez
Paragraph Index: 486

b) Endogén** anabolikus androgén szteroidok: androstenediol, androstendion, dehydroepiandrosteron (DHEA), dihydrotestosteron, testosteron és analógjaik.# Abban az esetben, ha a tiltott szert (fenti felsorolás), az emberi szervezet természetes módon termeli , a mintát a tiltott szerre nézve pozitívnak kell tekinteni, ha a tiltott szer vagy metabolitjainak, illetve markereinek koncentrációja, vagy releváns aránya a versenyzõ vizeletmintájában eltér a normál endogén termelés következtében fellépõ értékhatártól. Abban az esetben, ha a versenyzõ bizonyítékot szolgáltat arra nézve, hogy a tiltott szer vagy metabolitjainak, illetve markereinek koncentrációja, illetve releváns arányainak értéke patológiás vagy élettani eredetû, a minta a tiltott szerre nézve nem tekinthetõ pozitívnak. Minden esetben azonban, bármilyen koncentráció esetén a laboratórium kedvezõtlen analitikai eredményt szolgáltat, amennyiben megbízható analitikai módszer alapján a minta exogén eredetû tiltott szert tartalmaz. Ha a laboratóriumi eredmény nem meggyõzõ és a minta koncentrációja nem hozható összefüggésbe az elõzõekben leírtakkal, és alapos gyanú áll fenn a tiltott szer használatára, az illetékes doppingellenes szervezetnek további vizsgálatot kell elrendelni, a referenciaként szolgáló szteroid profil mérésére vonatkozóan. Ha a laboratóriumi vizsgálatok alapján a T/E arány 6:1 (hat:egy)-nél nagyobb, további vizsgálatok szükségesek annak eldöntésére, hogy a megemelkedett érték fiziológiás vagy patológiás eredetû. Mindkét esetben vizsgálat tárgyává kell tenni a megelõzõ és újabb vizsgálati eredményeket, illetve az endokrinológiai tesztek eredményeit. Amennyiben elõzõ vizsgálati 2004/39. szám eredmények nem állnak rendelkezésre, a versenyzõt endokrinológiai vizsgálatnak kell alávetni, vagy egy három hónapos idõszakon belül legalább három alkalommal, elõre be nem jelentett vizsgálatot kell végezni. 4.2. Egyéb anabolikus hatású szerek Clenbuterol, zeranol. * „Exogén” vonatkozik mindazon anyagokra, amelyeket az emberi szervezet természetes módon nem képes elõállítani. ** „Endogén” vonatkozik mindazon anyagokra, amelyeket az emberi szervezet természetes úton képes elõállítani. # „Analóg” szerként definiálható az a szer, amelyet egy másik anyag módosításával vagy változtatásával állítanak elõ úgy, hogy a hasonló farmakológiai hatás megmarad.

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes